รัฐบาลไทย-ข่าวทำเนียบรัฐบาล-สรุปข่าวการประชุมคณะรัฐมนตรี 7 มิถุนายน 2565
วันอังคารที่ 14 มิถุนายน 2565
สรุปข่าวการประชุมคณะรัฐมนตรี  7 มิถุนายน 2565
พลเอก ประยุทธ์ จันทร์โอชา นายกรัฐมนตรี เป็นประธานการประชุมคณะรัฐมนตรี ณ ตึกสันติไมตรี (หลังนอก) ทําเนียบรัฐบาล ซึ่งสรุปสาระสําคัญดังนี้
http://www.thaigov.go.th
(โปรดตรวจสอบมติคณะรัฐมนตรีที่เป็นทางการจากสํานักเลขาธิการคณะรัฐมนตรีอีกครั้ง)
วันนี้ (7 มิถุนายน 2565) เวลา 09.00 น. พลเอก ประยุทธ์ จันทร์โอชา นายกรัฐมนตรี  เป็นประธานการประชุมคณะรัฐมนตรี ณ ตึกสันติไมตรี (หลังนอก) ทําเนียบรัฐบาล ซึ่งสรุปสาระสําคัญดังนี้
กฎหมาย
1.  เรื่อง  การปรับปรุงโครงสร้างส่วนราชการของหน่วยงานด้านสิ่งแวดล้อม กระทรวงทรัพยากรธรรมชาติและสิ่งแวดล้อม รวม 4 ฉบับ
2.  เรื่อง  ร่างกฎกระทรวงกําหนดให้ผลิตภัณฑ์อุตสาหกรรมต้องเป็นไปตามมาตรฐาน
พ.ศ. .... รวม 2 ฉบับ
3.  เรื่อง  ร่างกฎกระทรวงยกเว้นค่าธรรมเนียมรายปีให้แก่ผู้ประกอบกิจการโรงงาน พ.ศ. ....
4.  เรื่อง  ร่างพระราชกฤษฎีกากําหนดเขตที่ดินที่จะเวนคืน ในท้องที่ตําบลห้วยแย้ตําบลวังตะเฆ่ ตําบลโคกสะอาด อําเภอหนองบัวระเหว และตําบลชีบน อําเภอ บ้านเขว้า จังหวัดชัยภูมิ พ.ศ. ....
5.  เรื่อง  ร่างพระราชบัญญัติคู่ชีวิต พ.ศ. .... และร่างพระราชบัญญัติแก้ไขเพิ่มเติมประมวลกฎหมายแพ่งและพาณิชย์ (ฉบับที่ ..) พ.ศ. ....
เศรษฐกิจ-สังคม
6.  เรื่อง  สรุปผลการดําเนินการเรื่องร้องทุกข์และรับข้อคิดเห็นจากประชาชน
ในไตรมาสที่ 1 ของปีงบประมาณ พ.ศ. 2565
7.  เรื่อง  ความก้าวหน้าของยุทธศาสตร์ชาติและแผนการปฏิรูปประเทศ
ณ เดือนเมษายน 2565
8.  เรื่อง  รายงานภาวะเศรษฐกิจอุตสาหกรรมประจําเดือนมีนาคม 2565
9.  เรื่อง  สรุปผลการดําเนินการป้องกันและลดอุบัติเหตุทางถนนช่วงเทศกาลสงกรานต์ พ.ศ. 2565
10.  เรื่อง  ขอทบทวนมติคณะรัฐมนตรีเมื่อวันที่ 21 ตุลาคม 2502 เรื่อง การเดินรถขนส่งต่างจังหวัด เพื่อให้บริษัท ขนส่ง จํากัด มีภารกิจด้านการขนส่งสินค้าและพัสดุภัณฑ์
11.  เรื่อง  การทบทวนมติคณะรัฐมนตรี โครงการสินเชื่อเพื่อที่อยู่อาศัยแห่งรัฐ (โครงการบ้านล้านหลัง ระยะที่ 2)
12.  เรื่อง  รายงานภาวะและแนวโน้มเศรษฐกิจไทยประจําไตรมาสที่ 1 ปี 2565
13.  เรื่อง  รายงานความคืบหน้าแผนปฏิบัติการด้านการพัฒนาอุตสาหกรรมแปรรูปอาหาร ระยะที่ 1 (พ.ศ. 2562 - 2570)
14.  เรื่อง  รายงานผลการดําเนินการโครงการจิตอาสาพระราชทาน
15.  เรื่อง  (ร่าง) นโยบายและแผนระดับชาติว่าด้วยความมั่นคงแห่งชาติ (พ.ศ. 2566-2570)
16.  เรื่อง  โครงการอาชีวะสร้างโอกาสทางการศึกษาให้เยาวชน เพื่อผลิตกําลังคนของประเทศ (อาชีวะอยู่ประจําเรียนฟรี มีอาชีพ)
17.  เรื่อง  ขอรับการสนับสนุนงบประมาณรายจ่ายประจําปีงบประมาณ พ.ศ. 2565 งบกลางรายการเงินสํารองจ่ายเพื่อกรณีฉุกเฉินหรือจําเป็น สําหรับการปฏิบัติงานของศูนย์ ปฏิบัติการแก้ไขสถานการณ์ฉุกเฉินด้านความมั่นคง สํานักงานตํารวจแห่งชาติระหว่างวันที่ 1 ธันวาคม 2564 ถึงวันที่ 31 มกราคม 2565 รวม 62 วัน (ห้วงที่ 3 - 4)
ต่างประเทศ
18.  เรื่อง  การพิจารณาเพิ่มราชอาณาจักรซาอุดีอาระเบียในรายชื่อประเทศที่ผู้ถือหนังสือเดินทางหรือเอกสารใช้แทนหนังสือเดินทางซึ่งเข้ามาในราชอาณาจักรเป็นการชั่วคราวเพื่อการท่องเที่ยวได้รับการยกเว้นการตรวจลงตราและอยู่ในราชอาณาจักรไม่เกิน 30 วัน (ผ.30)
19.  เรื่อง  ผลการประชุมรัฐมนตรีว่าการกระทรวงการคลังอาเซียน ครั้งที่ 26 การประชุมรัฐมนตรีว่าการกระทรวงการคลังและผู้ว่าการธนาคารกลางอาเซียน ครั้งที่ 8 และการประชุมอื่น ๆ ที่เกี่ยวข้อง
20.  เรื่อง  การต่ออายุบันทึกความเข้าใจว่าด้วยความร่วมมือด้านโทรคมนาคมเทคโนโลยีสารสนเทศและการสื่อสาร และเทคโนโลยีดิจิทัล ระหว่างกระทรวงดิจิทัลเพื่อเศรษฐกิจและสังคมแห่งราชอาณาจักรไทยและกระทรวงคมนาคมและโทรคมนาคมแห่งสาธารณรัฐฟินแลนด์
21.  เรื่อง  การเข้าร่วมเจรจาจัดทําความตกลงการค้าเสรีระหว่างไทยกับสมาคมการค้าเสรีแห่งยุโรป (European Free Trade Association : EFTA)
22.  เรื่อง  ขอความเห็นชอบท่าทีไทยเพิ่มเติมสําหรับการประชุมรัฐมนตรีขององค์การการค้าโลกสมัยสามัญ ครั้งที่ 12 และการประชุมที่เกี่ยวข้อง
23.  เรื่อง  การขอความเห็นชอบต่อร่างปฏิญญา (Final Declaration) สําหรับการประชุมระดับสูงว่าด้วยทศวรรษระหว่างประเทศแห่งการดําเนินการ “น้ําสําหรับ การพัฒนาที่ยั่งยืน” ค.ศ. 2018 - 2028 ครั้งที่ 2 (The Second High - Level International Conference on the International Decade for Action “Water for Sustainable Development” , 2018 - 2028 หรือ Second Dushanbe Water Action Decade Conference)
แต่งตั้ง
24.  เรื่อง  การแต่งตั้งข้าราชการพลเรือนสามัญให้ดํารงตําแหน่งประเภทวิชาการระดับทรงคุณวุฒิ (กระทรวงสาธารณสุข)
25.  เรื่อง  การแต่งตั้งข้าราชการพลเรือนสามัญให้ดํารงตําแหน่งประเภทบริหารระดับสูง (สํานักนายกรัฐมนตรี)
26.  เรื่อง  แต่งตั้งอะมีรุ้ลฮัจย์ หรือรออิสบิซาตุลฮัจย์ อัลรัสมียะห์ (หัวหน้าคณะผู้แทนฮัจย์ทางการ) ประจําปี 2565 (ฮ.ศ. 1443)
กฎหมาย
1. เรื่อง การปรับปรุงโครงสร้างส่วนราชการของหน่วยงานด้านสิ่งแวดล้อม กระทรวงทรัพยากรธรรมชาติและสิ่งแวดล้อม รวม 4 ฉบับ
คณะรัฐมนตรีมีมติรับทราบ 1. ร่างกฎกระทรวงแบ่งส่วนราชการสํานักงานปลัดกระทรวง กระทรวงทรัพยากรธรรมชาติและสิ่งแวดล้อม (ฉบับที่ ..) พ.ศ. .... 2. ร่างกฎกระทรวงแบ่งส่วนราชการกรมควบคุมมลพิษ กระทรวงทรัพยากรธรรมชาติและสิ่งแวดล้อม พ.ศ. .... 3. ร่างกฎกระทรวงแบ่งส่วนราชการสํานักงานนโยบายและแผนทรัพยากรธรรมชาติและสิ่งแวดล้อม กระทรวงทรัพยากรธรรมชาติและสิ่งแวดล้อม พ.ศ. .... 4. ร่างกฎกระทรวงแบ่งส่วนราชการกรมส่งเสริมคุณภาพสิ่งแวดล้อม กระทรวงทรัพยากรธรรมชาติและสิ่งแวดล้อม (ฉบับที่ ..) พ.ศ. .... รวม 4 ฉบับของกระทรวงทรัพยากรธรรมชาติและสิ่งแวดล้อม (ทส.) ตามที่สํานักงานคณะกรรมการกฤษฎีกา (สคก.) เสนอ และให้สํานักเลขาธิการคณะรัฐมนตรีส่งร่างกฎกระทรวง รวม 4 ฉบับดังกล่าวให้รัฐมนตรีว่าการกระทรวงทรัพยากธรรมชาติและสิ่งแวดล้อมลงนาม และประกาศในราชกิจจานุเบกษาต่อไป
ทั้งนี้ สคก. เสนอว่า ทส. ได้ส่งร่างกฎกระทรวงแบ่งส่วนราชการ รวม 4 ฉบับ เพื่อปรับปรุงแก้ไขเพิ่มเติมการแบ่งส่วนราชการ หน้าที่และอํานาจของสํานักงานปลัดกระทรวง กรมควบคุมมลพิษ สํานักงานนโยบายและแผนทรัพยากรธรรมชาติและสิ่งแวดล้อม และกรมส่งเสริมคุณภาพสิ่งแวดล้อม ทส. เพื่อให้สอดคล้องและเหมาะสมกับภารกิจที่เพิ่มขึ้น และเหมาะสมกับสภาพงานที่เปลี่ยนแปลงไป ซึ่งคณะกรรมการพัฒนาระบบราชการได้มีมติเห็นชอบแล้ว ให้ สคก. ตรวจพิจารณา สคก. ได้ตรวจพิจารณาร่างกฎกระทรวง ทั้ง 4 ฉบับดังกล่าวเสร็จแล้ว โดยสํานักนายกรัฐมนตรี (สํานักงบประมาณ สํานักงาน ก.พ. และสํานักงาน ก.พ.ร.) กระทรวงการคลัง และ ทส. (สํานักงานปลัดกระทรวง) ได้มีหนังสือยืนยันให้ความเห็นชอบกับการแก้ไขเพิ่มเติมร่างกฎกระทรวง รวม 4 ฉบับดังกล่าวแล้ว
สาระสําคัญของร่างกฎกระทรวง
1. ร่างกฎกระทรวงแบ่งส่วนราชการสํานักงานปลัดกระทรวง กระทรวงทรัพยากรธรรมชาติและสิ่งแวดล้อม (ฉบับที่ ..) พ.ศ. .... เป็นการแก้ไขเพิ่มเติมกฎกระทรวงแบ่งส่วนราชการสํานักงานปลัดกระทรวง ทส. พ.ศ. 2560 โดยมีการตัดโอนสํานักงานสิ่งแวดล้อมภาคที่ 1 – 16 และภารกิจที่อยู่ในความรับผิดชอบของสํานักงานสิ่งแวดล้อมภาคที่ 1 – 16 ไปเป็นของกรมควบคุมมลพิษ
2. ร่างกฎกระทรวงแบ่งส่วนราชการกรมควบคุมมลพิษ กระทรวงทรัพยากรธรรมชาติและสิ่งแวดล้อม พ.ศ. .... เป็นการปรับปรุงกฎกระทรวงแบ่งส่วนราชการกรมควบคุมมลพิษ ทส. โดยมีการตัดโอนสํานักงานสิ่งแวดล้อมภาคที่ 1 – 16 จากสํานักงานปลัดกระทรวง ทส. มาเป็นของกรมควบคุมมลพิษ และเปลี่ยนชื่อเป็น สํานักงานสิ่งแวดล้อมและควบคุมมลพิษที่ 1 – 16 พร้อมทั้งปรับปรุงภารกิจเพื่อให้สอดคล้องกับภารกิจที่เพิ่มขึ้น และเหมาะสมกับสภาพของงานที่เปลี่ยนแปลงไป
3. ร่างกฎกระทรวงแบ่งส่วนราชการสํานักงานนโยบายและแผนทรัพยากรธรรมชาติและสิ่งแวดล้อม กระทรวงทรัพยากรธรรมชาติและสิ่งแวดล้อม พ.ศ. .... เป็นการปรับปรุงกฎกระทรวงแบ่งส่วนราชการของสํานักงานนโยบายและแผนทรัพยากรธรรมชาติและสิ่งแวดล้อม ทส. โดยปรับปรุงภารกิจและเปลี่ยนชื่อ กองพัฒนาระบบการวิเคราะห์ผลกระทบสิ่งแวดล้อม เป็น กองพัฒนาระบบการประเมินผลกระทบสิ่งแวดล้อม และกองวิเคราะห์ผลกระทบสิ่งแวดล้อม เป็น กองประเมินผลกระทบสิ่งแวดล้อม เพื่อให้สอดคล้องกับภารกิจที่เพิ่มขึ้นและเหมาะสมกับสภาพของงานที่เปลี่ยนแปลงไป
4. ร่างกฎกระทรวงแบ่งส่วนราชการกรมส่งเสริมคุณภาพสิ่งแวดล้อม กระทรวงทรัพยากรธรรมชาติและสิ่งแวดล้อม (ฉบับที่ ..) พ.ศ. .... เป็นการแก้ไขเพิ่มเติมกฎกระทรวงแบ่งส่วนราชการ กรมส่งเสริมคุณภาพสิ่งแวดล้อม ทส. โดยปรับปรุงโครงสร้างหน่วยงานด้านสิ่งแวดล้อมจากสํานักส่งเสริมการมีส่วนร่วมของประชาชน เป็น “กองส่งเสริมการมีส่วนร่วมของประชาชน” เพื่อให้สอดคล้องกับภารกิจที่เพิ่มขึ้นและเหมาะสมกับสภาพของงานที่เปลี่ยนแปลงไป
2. เรื่อง ร่างกฎกระทรวงกําหนดให้ผลิตภัณฑ์อุตสาหกรรมต้องเป็นไปตามมาตรฐาน พ.ศ. .... รวม 2 ฉบับ
คณะรัฐมนตรีมีมติเห็นชอบ 1. ร่างกฎกระทรวงกําหนดให้ผลิตภัณฑ์อุตสาหกรรมไนทรัสออกไซด์ทางการแพทย์ต้องเป็นไปตามมาตรฐาน พ.ศ. .... 2. ร่างกฎกระทรวงกําหนดให้ผลิตภัณฑ์อุตสาหกรรมออกซิเจนทางการแพทย์ต้องเป็นไปตามมาตรฐาน พ.ศ. .... รวม 2 ฉบับ ตามที่กระทรวงอุตสาหกรรม (อก.) เสนอ ซึ่งสํานักงานคณะกรรมการกฤษฎีกาตรวจพิจารณาแล้ว และให้ดําเนินการต่อไปได้
ทั้งนี้ ร่างกฎกระทรวง รวม 2 ฉบับ ที่ อก. เสนอ เป็นการกําหนดให้ผลิตภัณฑ์อุตสาหกรรมไนทรัส ออกไซด์ทางการแพทย์ และออกซิเจนทางการแพทย์ต้องเป็นไปตามมาตรฐานเพื่อให้สอดคล้องกับมาตรฐานอ้างอิง การพัฒนาเทคโนโลยี การทําและการใช้ภายในประเทศ และเพื่อคุ้มครองผู้บริโภคให้มีความปลอดภัยในการใช้ผลิตภัณฑ์อุตสาหกรรมดังกล่าว ซึ่ง อก. ได้ดําเนินการรับฟังความคิดเห็นเกี่ยวกับร่างกฎกระทรวงดังกล่าวแล้ว ประกอบกับสํานักงานคณะกรรมการกฤษฎีกาได้ตรวจพิจารณาร่างกฎกระทรวงดังกล่าวรวม 2 ฉบับเป็นการล่วงหน้าแล้ว และสํานักงานคณะกรรมการคุ้มครองผู้บริโภคเห็นชอบกับร่างกฎกระทรวงดังกล่าว
สาระสําคัญของร่างกฎกระทรวง
1. ร่างกฎกระทรวงกําหนดให้ผลิตภัณฑ์อุตสาหกรรมไนทรัสออกไซด์ทางการแพทย์ต้องเป็นไปตามมาตรฐาน พ.ศ. .... มีสาระสําคัญเป็นการกําหนดให้ผลิตภัณฑ์อุตสาหกรรมไนทรัสออกไซด์ทางการแพทย์ ต้องเป็นไปตามมาตรฐานเลขที่ มอก. 30 – 2564 โดยให้มีผลใช้บังคับเมื่อพ้นกําหนดหนึ่งร้อยแปดสิบวันนับแต่วันประกาศในราชกิจจานุเบกษาเป็นต้นไป
2. ร่างกฎกระทรวงกําหนดให้ผลิตภัณฑ์อุตสาหกรรมออกซิเจนทางการแพทย์ต้องเป็นไปตามมาตรฐาน พ.ศ. .... มีสาระสําคัญเป็นการกําหนดให้ผลิตภัณฑ์อุตสาหกรรมออกซิเจนทางการแพทย์ ต้องเป็นไปตามมาตรฐานเลขที่ มอก. 540 – 2564 โดยให้มีผลใช้บังคับเมื่อพ้นกําหนดสองร้อยเจ็ดสิบวันนับแต่วันประกาศ ในราชกิจจานุเบกษาเป็นต้นไป
3. เรื่อง ร่างกฎกระทรวงยกเว้นค่าธรรมเนียมรายปีให้แก่ผู้ประกอบกิจการโรงงาน พ.ศ. ....
คณะรัฐมนตรีมีมติอนุมัติหลักการร่างกฎกระทรวงยกเว้นค่าธรรมเนียมรายปีให้แก่ผู้ประกอบกิจการโรงงาน พ.ศ. .... ตามที่กระทรวงอุตสาหกรรม (อก.) เสนอ และให้ส่งสํานักงานคณะกรรมการกฤษฎีกาตรวจพิจารณาเป็นเรื่องด่วน แล้วดําเนินการต่อไปได้
ทั้งนี้ อก. เสนอว่า
1. โดยที่กฎกระทรวงยกเว้นค่าธรรมเนียมรายปีให้แก่ผู้ประกอบกิจการโรงงาน พ.ศ. 2564 จะสิ้นสุดการใช้บังคับในวันที่ 9 มิถุนายน พ.ศ. 2565 แต่สถานการณ์การแพร่ระบาดของโรคติดเชื้อไวรัสโคโรนา 2019 ยังคงส่งผลกระทบต่อผู้ประกอบกิจการโรงงานอย่างต่อเนื่อง ดังนั้น เพื่อเป็นการลดภาระและบรรเทาผลกระทบต่อผู้ประกอบกิจการโรงงาน อก. จึงเห็นควรขยายระยะเวลาการยกเว้นค่าธรรมเนียมรายปีให้แก่ ผู้ประกอบกิจการโรงงานจําพวกที่ 2 (โรงงานประเภท ชนิด และขนาดที่เมื่อจะประกอบกิจการต้องแจ้งให้พนักงานเจ้าหน้าที่ทราบก่อน เครื่องจักรไม่เกิน 50 แรงม้า และมีจํานวนคนงานไม่เกิน 50 คน) และผู้ประกอบกิจการโรงงานจําพวกที่ 3 (โรงงานประเภท ชนิด และขนาดที่การตั้งโรงงานจะต้องได้รับใบอนุญาตก่อนจึงจะดําเนินการได้ เครื่องจักรเกินกว่า 50 แรงม้า และมีจํานวนคนงานเกินกว่า 50 คน หรือเป็นโรงงานที่มีมลภาวะ) ออกไปอีก 1 ปี (ยกเว้นค่าธรรมเนียมรายปีเป็นปีที่ 3) อก. พิจารณาแล้วจึงได้ยกร่างกฎกระทรวงยกเว้นค่าธรรมเนียมรายปีให้แก่ผู้ประกอบกิจการโรงงาน พ.ศ. .... โดยอาศัยอํานาจตามมาตรา 6 วรรคหนึ่ง แห่งพระราชบัญญัติโรงงาน พ.ศ. 2535 ซึ่งแก้ไขเพิ่มเติมโดยพระราชบัญญัติโรงงาน (ฉบับที่ 2) พ.ศ. 2562 บัญญัติให้รัฐมนตรีว่าการกระทรวงอุตสาหกรรมมีอํานาจออกกฎกระทรวงยกเว้นค่าธรรมเนียมได้ ประกอบกับมาตรา 43 วรรคสอง แห่งพระราชบัญญัติโรงงาน พ.ศ. 2535 ซึ่งแก้ไขเพิ่มเติมโดยพระราชบัญญัติโรงงาน (ฉบับที่ 3) พ.ศ. 2562 บัญญัติให้ในกรณีของค่าธรรมเนียมรายปีสําหรับโรงงานจําพวกที่ 2 ที่อยู่ในเขตองค์กรปกครองส่วนท้องถิ่นที่รัฐมนตรีแต่งตั้งพนักงานเจ้าหน้าที่แล้ว รัฐมนตรีจะออกกฎกระทรวงยกเว้นค่าธรรมเนียมดังกล่าวไม่ได้ เว้นแต่มีเหตุสมควรอันเกิดจากภัยธรรมชาติ หรือภาวะทางเศรษฐกิจ รัฐมนตรีจะออกกฎกระทรวงลดหรือยกเว้นค่าธรรมเนียมสําหรับองค์กรปกครองส่วนท้องถิ่นที่มีเหตุดังกล่าวได้
2. อก. ได้ดําเนินการจัดทําประมาณการการสูญเสียรายได้และประโยชน์ที่จะได้รับตามมาตรา 27 แห่งพระราชบัญญัติวินัยการเงินการคลังของรัฐ พ.ศ. 2561 แล้ว โดยรายงานว่าการดําเนินการตามมาตรการดังกล่าวจะก่อให้เกิดการสูญเสียรายได้ของรัฐและประโยชน์ที่คาดว่าจะได้รับ ดังนี้
2.1 ประมาณการการสูญเสียรายได้ซึ่งได้รับยกเว้นค่าธรรมเนียมรายปีที่จะต้องเรียกเก็บจากผู้ประกอบกิจการโรงงานจําพวกที่ 2 และผู้ประกอบกิจการโรงงานจําพวกที่ 3 เป็นเวลา 1 ปี จะทําให้รัฐสูญเสียรายได้ประมาณ 280,405,800 บาท ดังนี้
ประเภทค่าธรรมเนียมรายปี
จํานวนโรงงาน
รายได้การจัดเก็บค่าธรรมเนียม
หมายเหตุ
1. โรงงานจําพวกที่ 2